
Z A P I S N I K

26. sjednice Vijeća Mjesnog odbora „August Šenoa“ održane 15. lipnja 2023. (četvrtak) u 18.00 sati u prostorijama Mjesnog odbora „August  Šenoa“, Pavla Hatza 8

Prisutni članovi Vijeća Mjesnog odbora: Sonja Braut-Kazić, Dubravka Golubić-Krpan, Robert Borenić, Đurđa Golubić
Vijeće Mjesnog odbora jednoglasno usvaja Zapisnik  25. sjednice Vijeća Mjesnog odbora. 

Predsjednica Vijeća predlaže sljedeći 

DNEVNI RED:


1. Prijedlog prioriteta za Plan komunalnih aktivnosti za 2024. – donošenje
1. Stanje na fasadama na području Mjesnog odbora „August Šenoa“
1. Pitanja i prijedlozi


Ad. 1 Prijedlog prioriteta za Plan komunalnih aktivnosti za 2024. godinu (donošenje)

Članovi Vijeća razmotrili su eventualne potrebe na području Mjesnog odbora „August Šenoa“ i ustanovili da, osim što još nije do kraja ostvaren projekt iz lanjske godine (uređenja dječjeg igrališta na Strossmayerovom trgu na kojem treba jednu ljuljačku zamijeniti onom s ogradom za malenu djecu, te posaditi drvo na jugoistočnoj strani uz ogradu igrališta), nije ostvaren niti plan iz ove godine (postavljanje dvije klupe na sjeveroistočnu stranu obodu perivoja na Strossmayerovom trgu). Budući da je prošlo samo pola godine, članovi Vijeća su izrazili nadu da će jedno i drugo biti ostvareno do kraja godine. Vezano za prioritete plana  KA za iduću godinu donijeli su jednoglasno sljedeći  

ZAKLJUČAK

o prioritetima za Plan komunalnih aktivnosti za 2024. godinu 


2.  Na području Mjesnog odbora se trenutno provodi obnova po nekoliko zgrada u svakoj od ulica/trgova zbog čega stradavaju asfalt na kolnicima i nogostupima, kao  i rubni kameni, te se buše rupe u asfaltu za postavljanje raznih obavijesti i upozorenja .
 Članovi Vijeća Mjesnog odbora „August Šenoa“  ocijenili su da će biti potrebni asfalterski radovi u još neodređenoj  količini i da za to treba predvidjeti financijska sredstva.  Prioritet je i ostvarivanje zelenih politika, pogotovo ozelenjivanjem Šenoine ulice, za što postoje konkretne ideje što iziskuje izradu konkretnih troškovnika.


2. Ovaj Zaključak dostavlja se Vijeću Gradske četvrti Donji grad na daljnje postupanje. 

Ad.2. Stanje na fasadama na području Mjesnog odbora „August Šenoa“

Na prošloj sjednici članovi Vijeća su se dogovorili da će obići i snimiti sva opasnija oštećenja na zgradama na području Mjesnog odbora „August Šenoa“, propisno ih obilježiti i dostaviti spisak u nadležni ured Grada Zagreba radi organiziranja stručnog obilaska istih. U slučaju potrebe, ponegdje reagirati hitnim intervencijama npr. postavljanja tzv. Građevinskog tunela, podupiranja nekog balkona ili odstranjivanja dijela žbuke koja su stalna opasnost za prolaznike. 


Ad. 3 Pitanja i prijedlozi
Najveći problemi u Mjesnom odboru i četvrti su i dalje neuredni zeleni otoci. Najava ugradnje podzemnih spremnika,  na još nepoznatim lokacijama, primljena s odobravanjem. Problem je i dalje prekomjerna  brzina vozila po kolnicima bez kazni, kamera itd., kao i grafiti   čije uklanjanje, ali i način kako će stanari zgrada na isplativiji i brži način moći urediti svoja pročelja, također je primljeno sa velikim zadovoljstvom. Potrebno je napomenuti, da se samo kaznama doista može smiriti promet i   obeshrabriti autore neprimjerenih grafita po zidovima.

Sjednica je završena u 18.50 sati.
Zapisnik je vodila Sonja Braut-Kazić


KLASA: 024-08/23-003/1224
URBROJ: 251-13-11-1/002-23-2
Zagreb, 15. lipnja 2023.

